Blog Archives - 'N GEMEENTE IN AFRIKA VIR DIE HELE WÊRELD
Sondag 1 November 2020 - Die vrug van die Gees is geduld
Wat beteken dit om geduld uit te leef?
Daar is min dinge in die lewe wat ons so fokus soos om te bid. Wanneer ons gedagtes wegraak is dit gebed wat fokus gee. Om nie deur die wereld saamgesleep te word nie, beteken dat ons gereeld moet bid. Ons moet stil raak.
Mag jy vandag bid, en stilraak.
Vat dinge stadig.
Jy kan hierdie gebed bid: "Here, eintlik het ek geen idee hoe om stil te raak nie. Ek glo egter dat U my altyd liefhet. Help my om my fokus te vind. Help my om stil te raak. Help my om geduld te vind.:
Vandag wil ek sien dat julle elkeen besig is om te beweeg volgens die ritme van DC Talk, 'n baie ou band uit die 90's. Hul boodskap in hierdie lied is daar om die vloei in jou lewe te sit.
Is ook daar om jou te fokus. Ek hoop jy vind jou fokus in hierdie lied. Ek doen altyd. Dit herinner my aan God se genade.
Ek en jy het as mense die kapasiteit om ons lewens uit te stort voor die God van hemel en aarde. Dis waaroor die lied gaan.
Wanneer hy sing dat "confession is the road to healing", dan gaan dit daaroor dat ons net genees kan word wanneer ons bereid is om te deel wat in ons lewens besig is om te gebeur.
Om te kan fokus is nodig om enige iets suksesvol aan te pak. Fokus is egter net 'n klein deeltjie van dit wat nodig is om suksesvol te wees in enige iets wat ons aanpak. Ons moet ook bereid wees om dieper te delf in die tema van vandag se ontmoeting: geduld.
Fokus en geduld loop saam. Die een bou op die ander een. Wanneer ons dink aan geduld, dink ons aan Job. Maar wie was Job? Kyk hierdie video en vind uit:
Om in geduld te groei vra van elkeen van ons te groei in ons prentjie van wie God is. Ons elkeen se verhouding met God is konstant besig om te ontwikkel, en daarom is dit belangrik dat ons elkeen die vrae oor die lewe vra wat Job ook gevra het.
Hierdie vrae help ons om geestelik te groei. Dit maak ons meer mens, en gee ons meer fokus.
Gaan skryf die dinge neer wat jou al geduldig gemaak het. Wat is daar wat jou help om te fokus, en hoe kan daardie fokus help om ander weer te help?
Sondag 25 Oktober 2020 - Die vrug van die Gees is vrede
"Die vrug van die Gees. Daarteenoor, is liefde, vreudge, vrede, geduld, vriendelikheid, goedhartigheid, getrouheid, nederigheid en selfbeheersing"
​- Gal 5:22-24
Baie mense het nie vrede nie, want hulle is nie tevrede nie. Hulle is nie tevrede met hoe hulle lyk of met wat hulle het nie. Hulle is nie tevrede met hulle huis, kar, skool, klere ensovoorts nie. Die meeste dinge in hulle lewe bring onvrede en daarom is hulle die heeltyd op soek na meer of beter. Sulke mense dink dat vrede te vinde is in dinge wat ons op die aarde kan kry. As ek nog net bietjie harder werk, net harder oefen, of beter punte kan kry sal ek een of ander tyd tevrede wees. Dán sal ek ware vreugde raakleef.
Elke mens is geprogrammeer om na ware vrede te soek. Sonder dat ons dit besef, is ons in 'n stryd gewikkel na ware vrede omdat al die aardse dinge geen ware vrede kan gee nie.
Ons lewe in 'n wêreld waar daar baie probleme is, en daarom moet ons hard werk as ons ware vrede wil hê. Maar selfs wanneer ons 'n mate van vrede het, sukkel ons baie keer om dit te behou. Hoe kan God se Woord ons help om ware en blywende vrede te vind? En hoe kan ons ander help om dit ook te doen?
GVrede op aarde: dit is nie maar net 'n leë droom van iets wat eendag nog ver in die verskiet gaan gebeur nie. Dit is 'n werklikheid en dit is die waarheid — die vrede van Jesus Christus, vrede tussen God en mens, is hier, dit is nou hier! En as ons om ons en binne in ons kyk, sou jy nooit meen dat die Vrede aangebreek het nie. Dis oorlog net waar jy kyk! Baie mense, ook baie godsdienstige mense, kerkmense – leef asof asof die oorlog maar nog steeds aan die gang is, asof Jesus se koms na die aarde eintlik niks verander het nie.
Ware vrede kom uiteindelik wanneer ons terug in die kampie by ons Skepper is. As ons nie daar uitkom nie, sal ons nooit tevrede wees nie, sal ware vrede ons bly systap. Maar wanneer ons ware vrede ontdek het, kan die wêreld maar kom met sy curve balls. Dan kan die een swaar na die ander ons tref. Ja, ons kan mismoedig word, ons kan huil van die pyn terwyl ons ly, maar tog kan ons ware vrede ervaar, want ons saak is met God uitgesorteer.
Heers daar vrede in jou lewe, omdat God dit aan jou gee? Is vrede 'n gawe of kan dit aangeleer word?
Sondag 18 Oktober 2020
Die vrug van die Gees - deel 2 - Vreugde
Die vrug van die Gees, daarteenoor, is liefde, vreugde, vrede, geduld, vriendelikheid, goedhartigheid, getrouheid, nederigheid en selfbeheersing. -Galasiërs 5:2
Vreugde is 'n gevoel wat diep binne jou hart is. Dit is al beskryf as "die gevoel wat ontstaan wanneer 'n mens iets goeds kry of verwag". Om vreugdevol te wees, beteken dat jy gelukkig is, maak nie saak of jou omstandighede goed of sleg is nie. Om die waarheid te sê, jy kan ontsteld wees oor iets, maar nog steeds vreugde in jou hart hê.
Omdat vreugde deel vorm van die vrug van die Heilige Gees wat in elke kind van God se lewe teenwoordig behoort te wees, veronderstel dit dat ons elke dag van blydskap sal straal. Dat ander mense, ongeag ons omstandighede, aan die vreugdegehalte van ons lewens sal kan sien dat ons aan God behoort.
Dit is baie makliker gesê as gedaan. Geen mens kan dit regkry om elke dag vol vreugde en blydskap te wees nie. Elkeen van ons staan tog soms met die verkeerde voet uit die bed uit op, en daar kom oomblikke in ons lewens wanneer ons met die beste wil in die wêreld dit nie kan regkry om opgeruimd en bly te wees nie.
Die soort blydskap waarvan Paulus hier praat, is 'n blydskap wat van binne kom. 'n Blydskap wat glad niks te make het met hoe ons vandag voel of hoe dit vandag met ons gaan nie. Hierdie blydskap kom van Jesus self, en daarom sal die Heilige Gees dit vir ons moontlik maak om elke dag in te gaan met sy vreugde in ons lewens. Wil jy 'n lysie maak van hoekom jy vandag bly moet wees.
God het jou so lief dat Hy sy seun na die wêreld stuur. Jesus het vir jou sonde aan die kruis betaal. Die Heilige Gees is elke dag by jou. Hy woon in jou. Hy lei jou, leer jou en staan jou by. Dis mos oorgenoeg rede om elke dag van blydskap te straal!
Wat weerspieël ek op die oomblik in my werk, in my gesin, by die skool/universiteit? Wat staan in die pad van God se vrugte in my lewe? Vra vir die Here om jou bewus te maak van die donkerplekkies wat die groei van Sy vrug in jou lewe verhinder.
Skryf hier jou eie lofpsalm aan die Here. Deel dit met jou gesin of vriende.
Neem die film "Happy feet" uit en kyk dit saam.
Dis vir ons belangrik dat u as ouers geken word in die pad vorentoe na die staat van inperking wat betrekking het op die bediening van ons tieners.
Hoe wil jy graag hê dat ons u bemagtig in u taak as ouer van u tiener? *
Blogformaat boodskap wat via e-pos of whatsapp versprei word en ook in die eredienste Blogformaat boodskap wat via e-pos of whatsapp versprei word sonde eredienste Net bediening aan tieners by die kerk. Tienerkerk eredienste wat opgeneem en versprei word via e-pos of whatsapp
Ander idees? *
Gedurende die erediens of na die erediens? *
Gedurende die erediens Na die erediens
Hoe gereeld gaan jy kerk toe kom? *
Na die staat van inperking beplan om ons minder kerk toe te gaan Ons beplan dat dinge na normaal terugkeer Ons wil meer gereeld kerk toe kom.
Enige ander kommentaar of wenke? *
Covid-19 het ook vir ons ekstra spasie gebied om op nuwe maniere te bedien. Een van die drome was om 'n ruimte te skep waar tieners wat belydenis van geloof wil aflê dit kan doen.
Besoek gerus www.belydenisklas.com, waar al die materiaal vir belydenisklas beskikbaar is in video formaat, gevolg deur vrae oor die video. Die vraelys wat voltooi word word direk na Ds Gerrit stuur.
Belydenisklas gebaseer op die videos begin weer op 18 Oktober, en die video en gespreksmateriaal sal teen einde November voltooi kan wees sodat die tieners wat glo hulle reg is, belydenis kan aflê.
Kom wandel saam met my die volgende 9 weke deur die vrugte van die gees. Ons begin Sondag 4 Oktober met Liefde.
​Sjoe wat 'n komplekse woord. Ek nooi jou ook uit om met ons een van jou gunsteling liefdes verhale te kom deel.